APSTIPRINĀTI

ar Nīcas novada domes

2020.gada 14.decembra sēdes lēmumu

(protokols Nr.23 )

Pašvaldības kustamās mantas –

**slīpēšanas darba galds**

pārdošanas par brīvu cenu noteikumi

**1. Vispārīgie noteikumi**

1.1. Šie noteikumi nosaka kārtību, kādā organizējama pašvaldības kustamās mantas – lietotā slīpēšanas darba galda (turpmāk – Manta) - pārdošana par brīvu cenu.

* 1. Pieteikšanās uz mantu notiek 14 (četrpadsmit) dienu laikā pēc sludinājuma publicēšanas laikrakstā „Kurzemes Vārds”, iesniedzot pieteikumu (veidlapa, pielikums Nr.1) Nīcas novada domei. Ja uz pašvaldības Mantas pirkšanu par brīvu cenu piesakās viens pretendents, Izsoles komisija pieņem lēmumu un uzaicina pretendentu veikt samaksu un noslēgt pirkuma līgumu. Samaksa par mantu veicama 5 (piecu) darba dienu laikā no Izsoles komisijas paziņojuma saņemšanas dienas.
	2. Ja 14 (četrpadsmit) dienu laikā pēc sludinājuma publicēšanas piesakās vairāki pircēji, Izsoles komisija rīko izsoli starp šīm personām saskaņā ar šiem noteikumiem.
	3. Izsole tiek organizēta pamatojoties uz Publiskās personas mantas atsavināšanas likumu un Nīcas novada domes lēmumu Nr.21 2020.gada 14.decembrī.
	4. Izsole notiks Nīcas novada domē, Bārtas ielā 6, 14. kabinetā, Nīcā, Nīcas pagastā, Nīcas novadā, 2020.gada 28.decembrī plkst. 10:30.
	5. Ar izsoles noteikumiem var iepazīties un tos saņemt Nīcas novada domē, Bārtas ielā 6, 16.kabinetā, Nīcā, Nīcas pagastā, Nīcas novadā, līdz izsoles dienai, darba dienās no plkst.9.00 līdz plkst.16.00. Ar izsoles noteikumiem var iepazīties arī elektroniski Nīcas novada pašvaldības interneta mājas lapā [www.nica.lv](http://www.nica.lv)./pašvaldība/izsoles.
	6. Mantas atsavināšanas veids – pārdošana par brīvu cenu.
	7. Izsoli rīko ar domes priekšsēdētāja rīkojumu izveidota Izsoles komisija (turpmāk – Komisija).
	8. Izsolāmās Mantas sākuma cena EUR 40,- (četrdesmit euro 00 centi), neskaitot pievienotās vērtības nodokli (PVN). Izsoles solis EUR 10,- (desmit euro 00 centi).
	9. Izsoles nodrošinājums noteikts EUR 4,- (četri euro 00 centi).
1. **Mantas raksturojums**
	1. Izsoles objekts – slīpēšanas darba galds. Izgatavots no metāla, ar čuguna kājām, paredzēts dažādu detaļu slīpēšanai. Slīpēšanas darba galda parametri: garums 1,00 m, platums 0,40 m, augstums 1,10 m, zaļā krāsā. Slīpēšanas darba galds ir darba kārtībā.
	2. Mantas nosacītā cena, kas norādīta 1.9. punktā, ir arī izsoles sākumcena. Pretendentam nosolītā cena pie pārdošanas tiek aplikta ar pievienotās vērtības nodokli 21% apmērā.
2. **Informēšana par izsoli**
	1. Izsoles komisija vismaz 2 nedēļas pirms Izsoles publicē sludinājumu par Izsoli Pašvaldības mājas lapā internetā adrese: <http://www.nica.lv> un laikrakstā „Kurzemes Vārds”.
	2. Ar izsoles noteikumiem var iepazīties un tos saņemt Nīcas novada domē, Bārtas ielā 6, Nīcā, Nīcas pagastā, Nīcas novadā, 16.kabinetā (sekretāre), darba dienās no plkst. 9.00 līdz plkst.16.00.
	3. Pašvaldības kontaktpersona par Izsoles norisi, Izsolāmās Mantas tehniskajiem parametriem un apskati ir Otaņķu pagasta pārvaldes vadītājs A.Bišofs, e-pasts: andris.bisofs@nica.lv, tālrunis: 28369464.
3. **Dalībnieku reģistrācija un nodrošinājums**
	1. Izsoles dalībnieku reģistrāciju veic līdz 2020.gada 23.decembrim plkst. 15:00 Nīcas novada domē, Bārtas ielā 6, 16.kabinetā (sekretāre), Nīcā, Nīcas pagastā, Nīcas novadā, darba dienās no plkst. 9.00 līdz plkst.16.00.
	2. Reģistrējoties izsolei, dalībniekiem jāiesniedz sekojošie dokumenti:
		1. Izsoles dalībniekiem - juridiskām personām:
			1. reģistrācijas apliecības kopija (ja tāda ir izsniegta);
			2. pilnvara (oriģināls vai apliecināta kopija) citai personai reģistrēt dalībnieku un piedalīties izsolē;
			3. juridiskās personas lēmējinstitūcijas lēmumu par kustamās mantas iegādi;
			4. dokuments, kas apliecina nodrošinājuma samaksu (bankas apliecinātais maksājuma uzdevums);
			5. juridiskās personas konta numurs un banka.
		2. Izsoles dalībniekiem - fiziskām personām:
			1. pases kopija;
			2. dokuments, kas apliecina nodrošinājuma samaksu (uzrādot oriģinālu, jāiesniedz kopija);
			3. fiziskās personas konta numurs un banka;
			4. rakstisks pieteikums dalībai izsolē (veidlapa, pielikums Nr.2), kas vienlaicīgi apliecina, ka persona ir iepazinusies ar Izsolāmo mantu.
	3. Izsoles dalībnieki tiek reģistrēti reģistrācijas lapā (1.pielikums), ierakstot šādas ziņas:
		1. kārtas numurs;
		2. vārds un uzvārds vai juridiskās personas pilns nosaukums;
		3. personas kods vai reģistrācijas numurs;
		4. juridiskā vai dzīvesvietas adrese.
	4. Reģistrētajam izsoles dalībniekam reģistrētājs izsniedz reģistrācijas apliecību (3.pielikums).
	5. Izsoles dalībnieks netiek reģistrēts:
		1. ja vēl nav iestājies vai ir jau beidzies termiņš dalībnieku reģistrācijai;
		2. ja nav uzrādīti un iesniegti Noteikumu 4.2. punkta apakšpunktos noteiktie dokumenti.
	6. Reģistrējoties izsolei, dalībnieki Nīcas novada domes (reģ. Nr. 90000031531) bankas norēķinu kontā Nr. LV69HABA0551018868961, AS „SWEDBANKA”, kods: HABALV22 samaksā nodrošinājumu 10% (desmit procenti) apmērā no Noteikumu 1.9. punktā noteiktās sākuma cenas, t.i., EUR 4,- (četri euro 00 centi).
	7. Maksājuma uzdevumā par nodrošinājuma pārskaitīšanu Nīcas novada domes norēķinu kontā obligāti jānorada: maksājuma mērķis – nodrošinājuma maksājums un atsauce uz izsoli: dd.mm.gggg. izsoles dalībnieka vārds, uzvārds vai nosaukums, “Slīpēšanas darba galda izsoles drošības nauda”.
	8. Izsoles dalībniekiem, kuri nav nosolījuši augstāko cenu par izsolāmo kustamo Mantu, iesniegtais nodrošinājums tiek atmaksāts 14 (četrpadsmit) dienu laikā, pamatojoties uz viņu iesniegumu.
4. **Izsoles norise**
	1. Izsole notiks sludinājumā norādītajā laikā un vietā –Nīcas novada domē, Bārtas ielā 6, 14. kabinetā, Nīcā, Nīcas pagastā, Nīcas novadā, 2020.gada 28.decembrī plkst. 10:30.
	2. Izsoli vada Izsoles vadītājs.
	3. Izsoles komisija nav tiesīga līdz izsoles sākumam iepazīstināt izsoles dalībniekus ar ziņām par citiem izsoles dalībniekiem.
	4. Izsolē starp izsoles dalībniekiem ir aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu. Izsoles komisijas priekšsēdētājam ir tiesības un pienākums izraidīt no izsoles norises vietas tās personas, kura traucē izsoles gaitu.
	5. Izsole notiek tikai tad, ja uz izsoli ierodas ne mazāk kā 1 (viens) Noteikumos noteiktajā kārtībā reģistrēts izsoles dalībnieks. Kustamā manta tiek pārdota vienīgajam, reģistrētajam izsoles dalībniekam, ja viņš pārsola Mantas nosacīto cenu.
	6. Ja noteiktajā laikā uz izsoli ierodas tikai viens no vairākiem, reģistrētajiem izsoles dalībniekiem, izsoli atliek par 15 (piecpadsmit) minūtēm.
	7. Izsoles dalībnieks pie ieejas izsoles telpā uzrāda reģistrācijas apliecību, uz kuras pamata viņam izsniedz kartīti ar numuru, kas atbilst reģistrācijas lapā un reģistrācijas apliecībā ierakstītajam kārtas numuram.
	8. Izsoles komisija pirms izsoles iepazīstina izsoles dalībniekus ar Noteikumiem un Mantas pirkuma līguma nosacījumiem. Izsoles gaitā radušās neskaidrības, ko nereglamentē Noteikumi, izsoles komisija izskata un pieņem lēmumu līdz izsoles beigām. Ja tas nav iespējams, izsoles komisijas priekšsēdētājs var noteikt citu termiņu. Pirms izsoles sākšanās katrs izsoles dalībnieks parakstoties apliecina, ka ir iepazinies ar Noteikumiem, kā arī Mantas pirkuma līguma nosacījumiem, un ka viņam nav pretenziju pret izsolāmās Mantas faktisko stāvokli.
	9. Izsoles komisija, atklājot kustamās mantas izsoli, sastāda izsoles dalībnieku sarakstu (4.pielikums). Izsoles dalībnieku sarakstā tiek ierakstīts katra dalībnieka vārds un uzvārds vai nosaukums, kā arī solītāja pārstāvja vārds un uzvārds. Izsoles komisija sarakstā atzīmē katra izsoles dalībnieka piedāvāto cenu, cenas atzīmēšanu turpinot, kamēr to paaugstina. Atsakoties no tālākas solīšanas, katrs dalībnieks ar parakstu izsoles dalībnieku sarakstā apstiprina savu pēdējo solīto cenu.
	10. Izsoles vadītājs atklāj izsoli un raksturo pārdodamo kustamo mantu, paziņo tās sākumcenu, kā arī summu, par kādu cena paaugstināma ar katru nākamo solījumu.
	11. Izsolē Mantu nedrīkst pārdot lētāk par sākuma cenu (Noteikumu 1.9.punkts).
	12. Mantu sola ar augšupejošu soli, izsoles solis tiek noteikts EUR 10,- (desmit euro 00 centi) apmērā.
	13. Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs atkārto pirmā solītāja reģistrācijas numuru un nosauc piedāvāto cenu. Piedāvātās cenas pieaugums nedrīkst būt mazāks par izsoles soli.
	14. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar vārdu “pārdots”. Tas nozīmē, ka kustamā manta ir pārdota personai, kas solījusi pēdējo, augstāko cenu. Dalībnieka reģistrācijas numurs un solītā cena tiek ierakstīti izsoles protokolā.
	15. Izsoles dalībnieks, kas piedāvājis visaugstāko cenu, pēc nosolīšanas nekavējoties uzrāda izsoles komisijai savu dalībnieka reģistrācijas apliecību, ar savu parakstu protokolā apliecina tajā norādītās cenas atbilstību nosolītajai cenai. Rēķins par izsolē iegūto kustamo mantu izsoles uzvarētājam tiek izsniegts 2 darba dienu laikā no izsoles dienas.
	16. Izsoles dalībnieks, kurš kustamo mantu nosolījis, bet nevar izsoles komisijai uzrādīt dalībnieka reģistrācijas apliecību un/vai neparakstās protokolā, tādējādi ir atteicies no nosolītā objekta. Pēc izsoles komisijas lēmuma viņš tiek svītrots no dalībnieku saraksta. Ja pēc tam izsolē ir palikuši vismaz 2 (divi) dalībnieki, kuri vēlas iegādāties izsolāmo, kustamo mantu, par to attiecīgi ieraksta protokolā un izsole tiek tūlīt atkārtota, bet, ja palicis tikai 1 (viens) dalībnieks, viņš iegūst tiesības uz izsolāmo kustamo mantu par viņa nosolīto cenu.
	17. Izsoles dalībniekam, kurš nosolījis augstāko cenu, 14 dienu laikā no izsoles dienas jāsamaksā nosolītā Mantas cena saskaņā ar saņemto rēķinu un jāiesniedz maksājuma apliecinošais dokumentus izsoles komisijai Nīcas novada domē, Bārtas ielā 6, Nīcā, Nīcas pagastā, Nīcas novadā. Ja izsoles dalībnieks, kurš nosolījis augstāko cenu, noteiktajā laikā cenu nav samaksājis, viņš zaudē tiesības uz nosolīto mantu. Nodrošinājums attiecīgajam izsoles dalībniekam netiek atmaksāts.
5. **Izsoles rezultātu apstiprināšana un sūdzību izskatīšana**
	1. Izsoles rezultātus apstiprina Nīcas novada domes sēdē pēc šo noteikumu 5.17. punktā noteiktā maksājuma veikšanas.
	2. Izsoles komisija par Pašvaldības mantas pārdošanu sagatavo izsoles protokolu divos eksemplāros. Izsoles protokola pirmais eksemplārs un bankas dokumenti paliek izsoles komisijas rīcībā, protokola otrais eksemplārs tiek nodots Pašvaldības mantas nosolītājam, ja tas tiek pieprasīts.
	3. Iesniegt sūdzības par izsoles rīkotāja darbībām var Nīcas novada domes priekšsēdētājam līdz izsoles rezultātu apstiprināšanai Nīcas novada domes sēdē.
6. **Līguma slēgšana un norēķinu kārtība**
	1. Izsoles dalībnieks, kurš nosolījis Mantu, 14 (četrpadsmit) dienu laikā no izsoles dienas samaksā piedāvāto augstāko summu, atrēķinot iemaksāto nodrošinājuma naudu. Nokavējot noteikto samaksas termiņu, nosolītājs zaudē iesniegto nodrošinājumu, un izsole atzīstama par nenotikušu. Izsoles komisija informē par šo faktu Pašvaldību.
	2. Ja mantas nosolītājs atsakās no pirkuma maksas samaksas izpildes, Pašvaldība pieņem lēmumu, atzīstot, ka izsole notikusi bez rezultātiem, un pieņem lēmumu par turpmāku rīcību likumā noteiktā kārtībā.
	3. Kustamās mantas pirkuma līgumu pašvaldības vārdā paraksta domes priekšsēdētājs. Līgums darbojas līdz līguma saistību pilnīgai izpildei.
	4. Pirkuma līguma noteikumus un līguma noslēgšanas kārtību nosaka pašvaldība saskaņā ar LR pastāvošo normatīvo aktu prasībām.
	5. Izsoles dalībniekam, kas nosolījis augstāko cenu, ne vēlāk kā 5 (piecu) darba dienu laikā no izsoles rezultātu apstiprināšanas, ir jānoslēdz pirkuma līgums par nosolīto mantu (5.pielikums).
7. **Izsole uzskatāma par notikušu bez rezultāta**
	1. Izsole uzskatāma par notikušu bez rezultāta, ja:
		1. par izsoles dalībnieku reģistrācijas vietu un laiku nav bijusi informācija šajos noteikumos minētajā laikrakstā, vai, ja izsole tikusi izziņota, pārkāpjot šos noteikumus;
		2. tiek noskaidrots, ka nepamatoti norādīta kāda dalībnieka piedalīšanās izsolē vai nepareizi norādīts kāds pārsolījums;
		3. tiek konstatēts, ka bijusi noruna, kādu atturēt no piedalīšanās izsolē;
		4. izsolāmo mantu nopirkusi persona, kurai nav bijis tiesību piedalīties izsolē;
		5. dalībnieku reģistrācija un izsole notiek citā vietā un laikā, nekā izziņots;
		6. izsolāmā manta pārdota pirms šajos noteikumos paredzētā termiņa;
		7. uz izsoli nav pieteicies neviens dalībnieks;
		8. uz izsoli nav ieradies neviens no reģistrētajiem izsoles dalībniekiem;
		9. izsolē starp tās dalībniekiem konstatēta vienošanās, kas ir iespaidojusi izsoles rezultātus vai gaitu;
		10. neviens no izsoles dalībniekiem nav pārsolījis izsoles sākumcenu;
		11. izsoles dalībnieks, kurš nosolījis augstāko cenu, nav samaksājis nosolīto cenu vai nav noslēdzis Mantas pirkuma līgumu;
		12. Izsoles komisija nav apstiprinājusi izsoles rezultātus;
		13. Izsole tiek atzīta par nenotikušu citos likumā noteiktajos gadījumos.

Nīcas novada domes priekšsēdētājs A.Petermanis